kardosdrur/scandi-wiki huggingface dataset:
Per Sørensen

Per Sørensen (24. september 1913 i Essenbæk ved Randers – 24. april 1945 i Berlin) var en dansk nazistisk soldat, der gjorde tjeneste i Frikorps Danmark og i den tyske hær. Per Sørensen var under krigen en af sine tyske kampfællers højset respekterede danske soldater.

Liv og karriere 
Per Sørensen var søn af læge Jens Sørensen og Anna Nicoline Marie Frank, som boede i bebyggelsen Klosteret i Essenbæk Sogn, da Per kom til verden.

Efter som studentereksamen fra Aalborg Katedralskole i 1932 blev han indkaldt som værnepligtig og valgte officersvejen. I 1941 var han avanceret til permierløjtnant.

Da Frikorps Danmark bliver oprettet i juli 1941, melder han sig ind i Waffen-SS. Han var en dygtig premierløjtnant i den danske hær og meldte sig, da den danske regering gav officererne udsigt til, at de efter krigen kan vende tilbage til Hæren.

Da Frikorps Danmark kom i kamp ved Demjansk og senere ved Welikije Luki, deltog Per Sørensen. Den 25. oktober 1942 blev han såret og nægtede at tage på lazarettet, før det russiske angreb er slået tilbage.

Da Frikorpset blev Regiment Danmark, var Per Sørensen aktiv til sin død i Berlin. Under krigen blev Per Sørensen såret syv gange.

Per Sørensen modtog to udmærkelser for sin indsats under krigen. Han fik Tyske Kors i guld i oktober 1944. To måneder senere blev han nævnt i den tyske hærs æresblad.

Da krigen nærmede sig sin afslutning, blev han sandsynligvis dræbt af tyske tropper under de heftige kampe om Berlin. Han var avanceret til chef for SS-Panzergrenadier-Regiment 24 "Danmark" i 11. SS-Panzergrenadier-Division "Nordland" og var regimentets eneste danske chef. Han havde da nået SS-graden Sturmbannführer, svarende til major-graden.

Per Sørensen blev i første omgang begravet på en lokal kirkegård i Berlin, men den 7. april 1968 gen-bisat på familegravstedet i Løkken.

Han sendte flittigt breve og fotos til forældrene fra sin tyske tjeneste. Materialet gør det klart, at han var svoren nazist. Forfatteren Erik Haaest benyttede i stort omfang materialet i sin bog Intet nyt fra Østfronten fra 1998.

Kilder 

Personer fra Randers
Danskere i 2. verdenskrig
Nazister fra Danmark
Danskere i 1900-tallet
Militærfolk faldet i kamp
Officerer fra Danmark
Medlemmer af Frikorps Danmark
Skjern Hovedgård (Viborg Kommune)

Skjern Hovedgård er en herregård i Skjern Sogn, i det tidligere Middelsom Herred, nu Viborg Kommune: Den ligger ved Nørreå ca. 17 km vest for Randers. 

Få hundrede meter fra gården ligger voldstedet fra det tidligere Skjern Slot, som kendes tilbage til 1300-tallet hvor Peder Vendelbo, der var marsk for Christoffer 2., ejede det. Det menes at det blev ødelagt af kejserlige tropper i 1626 efter Christian 4.s nederlag i Trediveårskrigen. Voldstedet har tidligere været en ø i en nu udtørret sø. Det firefløjede slot var opført af munkesten på et fundament af nedrammede egepæle.

Runestenen Skjern 2 blev fundet i 1843 i fundamentet til en trappe i ruinen af Skjern Slot. 

Den nuværende gård blev opført i slutningen af 1600-tallet af sten fra det gamle slot.

Eksterne kilder og henvisninger
 J.P. Trap Danmark, 4. udgave, 1925 

Herregårde i Viborg Kommune
Herregårde i Viborg Amt
Voldsteder i Viborg Amt
Fredede arealer i Danmark
Georges Leygues-klassen

Georges Leygues-klassen (eller Type F70) er en ASW-destroyer i Marine Nationale, de bliver dog betragtet som multirolledestroyere, på grund af skibenes Exocet SSM og Crotale SAM, som gør dem i stand til at forsvare strategisk vigtige positioner, udøve magtprojektion og eskorteopgaver.

Overbygningen på enhederne i klassen blev designet til at give en så god overlevelsesevne mod trykbølger efter atomare sprængninger som muligt.

Klassen er internationalt designeret som en antiubådsdestroyere (derfor "D"et i pennantnummeret), men i den franske flåde benytter man ikke begrebet destroyer, og bliver derfor omtalt som fregatter på fransk.

På de sidste tre skibe har man hævet broen et dæk, for således at imødekomme de problemer man havde på de første fire skibe i hårdt vejr, såvel som at skibene kunne udstyres med et DSBV 61 TASS samt andre opgraderede systemer.

Cassard-klassen er en luftforsvarsvariant af Georges Leygues-klassen.

Skibe i klassen

Referencer

Eksterne links 

 Marine Nationale: Georges Leygues-klassen 
 ACP113 (AG) 
 Military-today (engelsk) 
 battleships-cruisers.co.uk 

Krigsskibe fra Frankrig
Destroyere
Amalie Szigethy

Amalie Josephine Lytton Kejser Szigethy (født 21. august 1991 i Kokkedal, Hørsholm) er en dansk realitydeltager. Hun blev kendt da hun i 2010 deltog i realityprogrammet Paradise Hotel. I 2011 fik hun sin egen TV-serie Amalies Verden, som kørte over skærmen i tre sæsoner. Hun deltog i realityshowet Divaer i junglen i 2012 og i Luksusfælden fra 2014, og i 2016 fik hun igen sit eget realityprogram Amalies Baby i to sæsoner. I 2017 var hun med i realityprogrammet Forsidefruer.

Karriere 
Amalie deltog i Paradise Hotel sæson 6 i 2010. Derefter har hun været med i Fangerne på Fortet, Til middag hos, og hun har gennem tre sæsoner haft sit eget reality-show, Amalies Verden.

Amalie udgav debutalbummet I mine sko med singlerne "Du og Jeg" og "I mine sko" i november 2010. Albummet var produceret af Johnny Jam & Delgado. I mine sko gik ind på 24. pladsen på hitlisten og solgte 350 eksemplarer i den første uge. Ifølge Amalies manager var målet 5000 solgte eksemplarer i hele 2010.

Privatliv 
Hun er datter af Thomas Szigethy og Charlotte Lytton Kejser.
Szigethy er af ungarsk afstamning på farens side, og hendes mor stammer fra Hørsholm.

I 2015 målte psykologen Ole Kyed i forbindelse med optagelserne til programmet "Er du dum eller hvad?" hendes IQ til 75 "i grænselandet under normalen".

Amalie er mor til to døtre, Josephine og Hannah, som hun har sammen med Mikkel Skelskov.

Anklager om vold 
Natten til lørdag den 16. april 2011 skulle Amalie have været udsat for vold og sex-krænkelse af sin kæreste, Peter Birch. Ifølge anklagerne var hun indespærret i flere timer i en kælder i Studiestræde i København. Stylisten Kenny Aleksandr og en anden nabo skulle derfor have hjulpet Amalie Szigethy med slippe væk fra mishandlingen.

Den 17. april 2011 blev Peter Birch anmeldt af Amalie Szigethy for vold;<ref> [http://ekstrabladet.dk/flash/dkkendte/article1539437.ece Amalie anmelder Peter, Ekstra Bladet]</ref>. Amalie Szigethy trak dog alle anklagerne mod Peter Birch tilbage. Det skete den 23. september 2011 på den dag, hvor der faldt dom i sagen. Dommen mod Peter Birch lød på 40 dages betinget fængsel. Peter blev dog udelukkende dømt for halsgreb, da det ikke blev fundet bevist, at Peter havde fastholdt Amalie på en madras som påstået af Amalie. Peter Birch blev endvidere dømt til at betale sagsomkostningerne.

På dagen hvor dommen faldt mod Peter Birch udtalte Amalie Szigethy bl.a. om sine anklager mod Peter Birch til Ekstra Bladet: "Jeg var stadig bagstiv, da jeg blev afhørt af politiet. Og jeg overdrev rigtig meget. Peter har ikke rørt mig, og han har ikke taget kvælertag på mig. Det var noget jeg fandt på, fordi jeg var vred og fuld, forklarede Amalie i retten".

Straffen blev senere skærpet til ubetinget fængsel af Østre Landsret.

 Filmografi 

 Diskografi 
 Album
 I Mine Sko'' (2010)

 Singler
 "Du og Jeg" (2010)
 "Den Jeg Er Nu" (2010)

Noter

Eksterne henvisninger 
 

Deltagere i Paradise Hotel (Danmark)
Personer fra Hørsholm
Realityshows-deltagere fra Danmark
Deltagere i Forsidefruer
Camargo Guarnieri

Camargo "Mozart" Guarnieri (født 1. februar 1907 i Tieté, Sao Paulo, Brasilien, død 13. januar 1993) var en brasiliansk komponist.

Guarnieri studerede komposition og klaver på Sao Paulo Conservatório, og havde et samarbejde med Charles Koechlin i Paris. Han vandt mange priser og fik opmærksomned i USA i 40'erne for sin musik, som gav ham anledning til selv at dirigere sine egne værker i byer som New York, Boston, Los Angeles og Chicago.

Han var rektor og underviste på Sau Paulo Musik Konservatorium og dirigerede i perioder Sau Paulo symfoniorkester.

Guarnieri var oprindelig født Mozart som fornavn men valgte at skifte sit fornavn ud til Camargo, som var hans moders mellemnavn, pgr. af sin karriere i musik.

Han regnes efter Heitor Villa-Lobos som en af de ledende komponister i Brasilien.

Han har skrevet 7 symfonier, 6 Klaverkoncerter og en del orkestermusik.

Udvalgte værker 

 Symfoni nr. 1 (1944) - for orkester
 Symfoni nr. 2 "Uirapuru" (1944) - for orkester
 Symfoni nr. 3 (1952) - for orkester
 Symfoni nr. 4 "Brasilien" (1963) - for orkester
 Symfoni nr. 5 (1978) - for kor og orkester
 Symfoni nr. 6 (1981) - for orkester
 Symfoni nr. 7 (i en sats) (1985) - for orkester
 2 operaer (Pedro Malazarte (premiere i maj 1952) og Um homem só)
 6 Klaverkoncerter (1931, 1946, 1964, 1968, 1975, 1987) - for klaver og orkester
 "Abertura Concertante" (1942) - for orkester
 "Abertura Festiva" (1971) - for orkester
 Suite "Vila Rica" (1957) - for orkester

Kilde 
 Om Camargo Guarnieri på musicweb-international.com 

Komponister fra Brasilien
Alberto Ginastera

Alberto Evaristo Ginastera (født 11. april 1916 i Buenos Aires, Argentina - død 25. juni 1983 i Genéve, Schweiz) var en argentinsk komponist, professor og lærer.

Ginestra studerede komposition på Williams Musikkonservatorium i Buenos Aires. Han studerede ligeledes i USA hos Aaron Copland i Tanglewood. Ginastera underviste i komposition og var professor på Liceo Militar General San Martín. 
Han har skrevet orkesterværker, balletmusik, operaer, koncertmusik, klaverstykker, orgelstykker, korværker, vokalmusik etc. Han hører til de vigtige komponister fra Argentina i det 20. århundrede.

Udvalgte værker 

 "Ollantay"''': 3 Symfoniske Satser, Op. 17 (1947) - for orkester
 "Pampeana nr. 3"'', Op. 24 (1954) - for orkester
 Symfoniske studier, Op. 35 (1967) - for orkester
 Harpe Koncert, Op. 25 (1956–65) - for harpe og orkester
 Klaverkoncert nr. 1 Op. 28 (1961) - for klaver og orkester
 Klaverkoncert nr. 2 Op. 39 (1972) - for klaver og orkester
 Violinkoncert Op. 30 (1963) - for violin og orkester
 Cellokoncert nr. 1 Op. 36 (1968) - for cello og orkester
 Cellokoncert nr. 2 Op. 50 (1980–81) - for cello og orkester

Eksterne henvisninger 

Komponister fra Argentina
Personer fra Buenos Aires
Blas Galindo

Blas Galindo Dimas (født 3. februar 1910 i San Gabriel, Jalisco, Mexico – død 19. april 1993 i Mexico City, Mexico) var en mexicansk komponist, professor, rektor og lærer.

Galindo studerede komposition på det Nationale Musikkonservatorium i Mexico City hos Carlos Chavez, Candelario Huizar og Jose Rolon. Han studerede ligeledes hos Aaron Copland på Berkshire Music Center. Han var professor og lærer i komposition på det Nationale Musikkonservatorirum i Mexico City, og blev senere rektor. Galindo har skrevet mange orkesterværker, som feks 3 symfonier, kammermusik, instrumental værker, en elektrisk guitarkoncert etc. Han hører til de ledende komponister fra Mexico.

Udvalgte værker 

 Symfoni nr. 1 "Lille Symfoni" (1952) - for strygerorkester
 Symfoni nr. 2 (1957) - for orkester
 Symfoni nr. 3 (1961) - for orkester
 Guitarkoncert (1973) - for elektrisk guitar og orkester

Kilde 
 Om Blas Galindo på musicweb-international.com 

Komponister fra Mexico
Professorer
Rektorer
Lærere
Klassiske komponister fra det 20. århundrede
Humberto Allende

Pedro "Humberto Allende" Sarón (født 29. juli 1885 i Santiago, død 16. august 1959) var en chilensk komponist.

Allende hører til en af Chiles mest betydningfulde komponister. Han har skrevet en symfoni, som er hans mest kendte værk, og en af chiles første betydningsfulde symfonier. og en del orkesterværker.

Udvalgte værker 

 Symfoni (1910) - for orkester
 Cellokoncert (1915) - for cello og orkester
 Violinkoncert (1942) - for violin og orkester
 Klaverkoncert (1945) - for klaver og orkester

Eksterne henvisninger 
 

Komponister fra Chile
Klassiske komponister fra det 20. århundrede
José Pablo Moncayo

José Pablo Moncayo García (født 29. juni 1912 i Guadalajara, Mexico – død 16. juni 1958 i Mexico City) var en mexicansk komponist, dirigent, percussionist og pianist.

Moncayo studerede klaver, harmonilærer og kompostion på Musikkonservatoriet i Mexico City hos Hernandez Moncada, Candelario Huizar og Carlos Chavez. Han studerede senere komposition hos Aaron Copland på Berkshire Musik Institut i USA. Han komponerede bl.a. en symfoni, orkesterværker, operaer, kammermusik, vokalmusik og det berømte orkester-stykke Huapango.

Udvalgte værker 

 Symfoni (1942-1944) - for orkester
 Sinfonietta (1945) - for orkester
 "Huapango" (1941) - for orkester
 "Mulatten fra Córdoba" (1948) – (opera)
 "Hyldest til Cervantes" (1947) for 2 oboer & strygeorkester

Kilde 
 Om José Pablo Moncayo på musicweb-international.com 

Komponister fra Mexico
Klassiske komponister fra det 20. århundrede
Personer fra Guadalajara
Oscar Lorenzo Fernández

Oscar Lorenzo Fernández (født 4. november 1897 i Rio de Janeiro, Brasilien – død 27. august 1948) var en brasiliansk komponist.

Han har skrevet en masse orkester og vokal musik og omkring 80 stykker for klaver, feks. to symfonier, og orkester stykket Batuque og Pastoral Suite, som blev spillet hyppigt af Leonard Bernstein og New York Philharmonic.

Udvalgte værker 

 Symfoni nr. 1 (1945) - for orkester
 Symfoni nr. 2 "Smaragdjægeren" (1947) - for orkester
 Violinkoncert (19?) - for violin og orkester
 "Amaya" (1930) – Inka ballet
 "Batuque" (1930) - for orkester
 "Malazarte" (1931-1933) - opera

Kilde 
 Om Oscar Lorenzo Fernández på musicweb-international.com 

Komponister fra Brasilien
Klassiske komponister fra det 20. århundrede
Personer fra Rio de Janeiro
Guillermo Uribe Holguín

Guillermo Uribe Holguín (født 17. marts 1880 i Bogotá, Colombia – død 26. juni 1971) var en colombiansk komponist.

Holguín var en vigtig komponist i Sydamerika, og er nok den mest produktive og en af de betydningsfulde symfoni komponister i Columbia. Han har komponeret 11 symfonier, en Pequena Suite for guitar dedikeret til guitaristen Andrés Segovia, kammermusik, opera og ballet musik, og mange orkesterværker.

Udvalgte værker 

 Symfoni "Terræn" (?) - for orkester
 Symfoni "Bochica" (?) - for orkester 
 Symfoni nr. 1 (1914, rev. 1947) - for orkester
 Symfoni nr. 2 "Fra Terroir" (1924) - for orkester
 Symfoni nr. 3 (1929) - for orkester
 Symfoni nr. 4 (1955) - for orkester
 Symfoni nr. 5 (1956) - for orkester
 Symfoni nr. 6 (1956) - for orkester
 Symfoni nr. 7 (1957) - for orkester
 Symfoni nr. 8 (1957, rev. 1958) - for orkester
 Symfoni nr. 9 (1959) - for orkester
 Symfoni nr. 10 (1960) - for orkester
 Symfoni nr. 11 (1961) - for orkester

Komponister fra Colombia
Klassiske komponister fra det 20. århundrede
Personer fra Bogotá
Kaj Bertramsen

Kaj Albert Hans Bertramsen (født 13. februar 1913 i Berlin, død 29. juli 1944 i Narva, Estland) var en tyskfødt dansk nazistisk soldat, der under 2. verdenskrig gjorde tjeneste på tysk side og i Frikorps Danmark. Kaj Bertramsen var født i Tyskland, men blev dansk statsborger.

I juli 1941 meldte han sig til Frikorps Danmark. I den danske hær nåede Kaj Betramsen rang af sekondløjtnant, og derfor blev han indrulleret i Waffen-SS med en tilsvarende rang som Untersturmführer.

I Frikorpset gjorde han tjeneste i reservekompagniet og var ikke med ved fronten, da korpset skulle kæmpe ved Demjansk og senere ved Welikije Luki. I stedet beskæftigede han sig bag fronten med at uddanne nye rekrutter, som kunne udfylde de voksende huller efter de sårede og faldne.

I maj 1943 fulgte Kaj Bertramsen med, da Frikorpset blev brugt til oprettelsen af SS-Panzergrenadier-Regiment 24 "Danmark" i 11. SS-Panzergrenadier-Division "Nordland". Uddannelsen af nye rekrutter til divisionens mange enheder blev derefter samlet i en uddannelsesreservebataljon, hvor han kom til at gøre tjeneste.

Bertramsen kom til fronten sammen med SS-Panzergrenadier-Regiment 24 "Danmark" og var blandt andet tilknyttet 2. bataljon, hvor han i en periode var kompagnifører for 6. kompagni. I januar 1944 blev han delingsfører for en motorcykeldeling. Senere ankom han til 3. bataljon, hvor han den 29. juli 1944 under de hårde kampe ved Kinderheimhöhe måtte overtage 11. kompagni, da dettes chef Hauptsturmführer Paul Trautwein blev såret. Senere faldt Kaj Bertramsen under de hårde kampe.

Kilder 
 Danskere i Tysk Tjeneste – Kaj Albert Hans Bertramsen

Personer fra Berlin
Danskere i 2. verdenskrig
Nazister fra Danmark
Danskere i 1900-tallet
Militærfolk faldet i kamp
Medlemmer af Frikorps Danmark
Officerer fra Danmark
Erling Hallas

Erling Axel Hermansen Hallas (13. december 1911 i Bredsten Sogn, Vejle – 1947 i Kharkiv) var en dansk nazist, der gjorde tjeneste i Frikorps Danmark fra 1941.

Erling Hallas arbejdede som journalist i begyndelsen af trediverne. Den 11. april 1934 blev han medlem af DNSAP. Han var ansat ved partikontoret 1934-1941. Han arbejdede som redaktør på bladet "National-Socialisten" fra september 1937 til januar 1939 og som redaktør af DNSAP's Måneds-Breve fra oktober 1936 til august 1941. Fra 1939 blev han partisekretær og privatsekretær for Frits Clausen. Den 2. februar 1941 blev han udnævnt til stabsgruppeleder i partiførerens stab. I 1939 deltog han i en aktion hvor han sammen med Erik Westergaard Jensen affyrede en hundepistol og nedkastede flyveblade i rigsdagen under en tale af K. K. Steincke. Han idømtes 20 dages hæfte.

Han meldte sig i august 1941 frivilligt til Frikorps Danmark og blev tilknyttet 3. kompagni som Oberscharführer. I februar 1942 blev Frikorpsets chef Christian Peder Kryssing aktivt modarbejdet af korpsets nazister. Erling Hallas var førende i kampen mod Kryssing. I februar 1942 blev han fængslet to gange, men sagen mod ham frafaldtes, da Frikorpsets nye nazistiske chef Christian Frederik von Schalburg ankom. Erling Hallas blev i marts overført til 4. kompagni, hvortil han blev knyttet under Frikorps Danmarks indsats ved Demjansk.

Efter Frikorpsets orlov i Danmark i september 1942 blev han hjemme som næstkommanderende ved Schalburgskolen og fik DNSAP's æresemblem. I november 1942 blev han udnævnt til stabsafdelingsleder i DNSAP.

Fra den 1. februar 1943 til den 31. juli 1943 fulgte han undervisningen på SS-Junkerskolen i Bad Tölz og vendte tilbage til fronten. I 16. kompagni blev han udnævnt til Zugführer i SS-Panzergrenadier-Regiment 24 "Danmark" i 11. SS-Panzergrenadier-Division "Nordland". Den 29. januar 1944 blev han såret i kamp og taget til fange. Døde i den sovjetiske krigsfangelejren "Kharkov 149/2" i begyndelsen af 1947.

Kilder 
 Danskere i Tysk Tjeneste – Erling Hallas

Referencer 

Danskere i 2. verdenskrig
Nazister fra Danmark
Danskere i 1900-tallet
Medlemmer af Frikorps Danmark
Breitenstein (Schwäbische Alb)

Breitenstein er et 811 m højt klippeplateau i Baden-Württemberg, Tyskland. Det ligger nær landsbyen Ochsenwang ved Kreisstraße 1220 i kommunen Bissingen an der Teck.

Galleri

Eksterne henvisninger 
 http://www.trivago.de/bissingen-960/aussichtspunkt/breitenstein-780633

Bjerge i Baden-Württemberg
Sol LeWitt

Sol LeWitt (født 9. september 1928 i Hartford, Hartford County, Connecticut, død 8. april 2007 i New York City, New York) var en amerikansk kunstner. Han virkede især indenfor minimalisme og konceptkunst. I hans værker finder man blandt andet minimalistiske installationer af kuber i forskellige former, for eksempel det kendte værk Incomplete cube.

Eksterne henvisninger 

Kunstnere fra USA
Konceptkunstnere
Personer fra Connecticut
Rob Zombie

Rob Zombie , født Robert Bartleh Cummings (født 12. januar 1965 i Haverhill, Massachusetts, USA), og er kendt som sanger i bandet, under hans eget navn. Han startede dog i White Zombie, der var inspireret af elementer fra Type O Negative og Alice Cooper.

Filmografi 
Halloween (2007)
The Devil's Rejects (2005)
House of 1000 Corpses (2003)
Psycho (1998)

Eksterne henvisninger 

 
 
 

Sangere fra USA
Instruktører fra USA
Personer fra Massachusetts
Willi (gråsæl)

Willi er en gråsæl (latin: Halichoerus grypus), som regelmæssigt opholder sig i havnebassinet i Hørnum på sydspidsen af vadehavsøen Sild. Trods drengenavnet er Willi en hun og en af Tysklands mest medieomtalte sæler.

Livet 
Allerede som helt ung blev Willi af lystfiskere fodret med makreller. På den måde vænnede hun sig til mennesker, og siden 1991 er hun ved feriesæsonens start regelmæssigt kommet i havnebassinet, fordi turisterne der fodrer hende med sild, som de kan købe ved fiskeboder.
Oprindeligt troede man, at Willi var en han. Først da hun fødte en unge, blev sagens rette sammenhæng klar. Vest for øen Amrum ligger sælbanken Jungnamensand, hvor hun trækker sig tilbage.

Med omkring 200 kg er hendes vægt over gennemsnittet. Vilde og voksne hunner plejer kun at veje 150 kg.

Siden efteråret 2017 følges Willi med en anden gråsæl, kaldet Sylta.

Betydning for miljøbeskyttelse og turisme 
Ifølge lederen af Schutzstation Wattenmeer, Lothar Koch, gør Willi god reklame for sine vilde artsfæller i nationalparken Slesvig-Holstenske Vadehavet. Desuden er Willi og de andre sæler en vigtig reklamefaktor for den lokale turisme.

Medieomtale 
Gråsælen Willi er blevet omtalt i de største tyske medier i indslag om øen Sild, blandt andet hos ZDF i tv-programmet ML Mona Lisa og i aviserne Rheinische Post, Süddeutsche Zeitung, Frankfurter Allgemeine Zeitung og Hamburger Abendblatt. Derudover nævner nogle tyske rejseførere Willi i deres bøger.

Eksterne henvisninger 
 www.travelistic.com  Video om gråsælen Willi (tysk)

Noter 

Berømte dyr
Vadehavet
Englerup

Englerup kan henvise til flere stednavne i Danmark:
 Englerup (Lejre Kommune) – landsby i Kirke Sonnerup Sogn
 Englerup (Ringsted Kommune) – bebyggelse, ejerlav i Sigersted Sogn

nl:Englerup
Bent Worsøe-Larsen

Bent Worsøe-Larsen (født 2. juli 1913 i Jordløse, død 1. februar 1944 ved Jamburg, Rusland) var en dansk nazist der gjorde tjeneste på tysk side i Frikorps Danmark.

Søn af stationsforstander Holger Larsen og hustru Ingeborg Betty Kirstine Worsøe, forældrene var viet i Nykøbing den 14. september 1910.

Bent Worsøe-Larsen havde en fortid i den danske hær. Han meldte sig til tysk tjeneste i 1941 . Den 17. maj 1941 blev han sammen med ti andre danske officerer sendt på Junkerskole i Bad Tölz, hvor han fulgte undervisningen i en måned. Skolens ledelse fandt hurtigt ud af, at tre af officererne var overkvalificerede til uddannelsen, og derfor fik de tilbudt observationsopgaver ved fronten. De tre officerer var: Knud Børge Martinsen, Poul Rantzau Engelhardt og Bent Worsøe-Larsen.

Knud Børge Martinsen sendtes sammen med Bent Worsøe-Larsen til SS-Regiment 8 i 1. SS-Brigade, hvor de fulgte med i kamphandlingerne i en måneds tid, inden de vendte tilbage til Tyskland for at deltage i opstillingen af Frikorps Danmark. Worsøe-Larsen blev chef for 2. kompagni.

Worsøe-Larsen havde ikke stillingen som kompagnichef i særlig lang tid og var ikke aktivt med ved fronten i Frikorpsets indsats ved Demjansk. I slutningen af november 1943 blev han igen chef for 2. kompagni til den 25. december 1943, hvor han blev såret under et russisk angreb.

Under hans rekreation blev Frikorps Danmark omorganiseret til et regiment. Hertil vendte han tilbage og blev tildelt det 11. kompagni i SS-Panzergrenadier-Regiment 24 "Danmark" i den nyoprettede 11. SS-Division "Nordland".

Han var chef for 11. kompagni, til han faldt ved Jamburg i Rusland den 1. februar 1944.

Kilder 

 Danskere i Tysk Tjeneste – Bent Worsøe-Larsen

Danskere i 2. verdenskrig
Nazister fra Danmark
Danskere i 1900-tallet
Officerer fra Danmark
Medlemmer af Frikorps Danmark
Robert Shaw

Robert Shaw (født 9. august 1927, død 28. august 1978) var en engelsk skuespiller. Han er mest kendt for sine roller i Dødens gab, From Russia with Love og i Sidste stik.

Han døde af et pludseligt hjerteanfald.

Eksterne links 

 

Skuespillere fra England
Briter i 1900-tallet
Oscar-nominerede skuespillere
Bent Larsen (flertydig)

Der findes flere med dette navn:
 Bent Larsen – en dansk skakspiller.
 Bent Larsen (idrætsmand) – en dansk idrætsmand.
 Bent Larsen (roer) – dansk olympisk roer

Se også
 Bent Worsøe-Larsen – en dansk nazist
Englerup (Lejre Kommune)

Englerup er en landsby på Midtsjælland med . Englerup er beliggende i Kirke Sonnerup Sogn nær Isefjorden og Holbækmotorvejen en kilometer nord for Kirke Sonnerup, 11 kilometer sydøst for Holbæk og 21 kilometer vest for Roskilde. Byen tilhører Lejre Kommune og er beliggende i Region Sjælland.

Kilder 

Byer i Lejre Kommune